b'\n_START_ARTICLE_\nNioba (roman)\n_START_SECTION_\nZgodba\n_START_PARAGRAPH_\nZgodbo v obliki notranjega monologa pripoveduje ostarela in obnemogla glavna junakinja Nioba\xc2\xa0\xe2\x80\x93\xc2\xa0Knezovka, kme\xc4\x8dka mater srednjih let, 30 let po vojni, ki je kriva za smrt njenih sinov. Po zna\xc4\x8daju je zelo so\xc4\x8dutna, potrpe\xc5\xbeljiva, dobra, materinska in razumevajo\xc4\x8da. Pisatelj jo je tako poimenoval zaradi grenke usode njenih osmih otrok. En belogardist, drugi partizan. Ker sta med seboj sprta in nikoli ne ve, ali se bosta domov vrnila \xc5\xbeiva ali ne. Ni lahko biti tak\xc5\xa1na mater, ampak pisatelj je znal ohraniti kmeti\xc5\xa1ko Niobo prepri\xc4\x8dljivo, ravno zaradi njene kme\xc4\x8dke in materinske prizadetosti. Svoji glavni junakinji je moral ostati zvest, ona pa je morala vse podo\xc5\xbeiveti, do\xc5\xbeiveti, pretrpeti, razumeti, odpustiti in pomiriti.\xc2\xa0_NEWLINE_\xc5\xbde zelo zgodaj sta ji umrla dva izmed otrok, vendar sta bila premlada, da bi se nanju lahko navezala in izkazala materinsko ljubezen._NEWLINE_Zapletanje z dekleti povzro\xc4\x8dajo nemire v dru\xc5\xbeini. Sinovi zbolijo, mater jim je v oporo, \xc4\x8deprav tudi sama boleha. Prezgodnja smrt je doletela brata in sina Pep\xc4\x8deta in Toneta. Najve\xc4\x8djo bole\xc4\x8dino \xc4\x8duti ob izgubi njej in mo\xc5\xbeu Martinu najbli\xc5\xbejega in najstarej\xc5\xa1ega sina Tin\xc4\x8deta, ki je bil predviden za naslednika grunta. O\xc4\x8de je posestvo hotel oddati enemu izmed sinov h\xc4\x8derke Lenke in mo\xc5\xbea Mirka, vendar se ta s tem nista strinjala, saj bi moral sin ostati pri njem in se u\xc4\x8diti trdega dela na posestvu. Ivana o\xc4\x8de ne mara, ker je prestopil k partizanom, \xc4\x8deprav je \xc5\xa1el predviden za duhovnika. Mater se Ivana razveseli, saj ga ni videla \xc5\xbee nekaj let. \xc5\xbdeli si, da posestvo podeduje Ivan, vendar se tudi zaveda, da o\xc4\x8de ni zato. Posestvo bi raje dal neznancu kot pa sinu.\xc2\xa0_NEWLINE_O\xc4\x8de Martin umre, mater in Ivan \xc5\xbeivita skupaj. Ivan se odlo\xc4\x8di posaditi rde\xc4\x8di ribez. Dele\xc5\xbeen je veliko negativnih kritik s strani sova\xc5\xa1\xc4\x8danov, \xc4\x8de\xc5\xa1 da ribez ne bo obrodil. Tudi mater je skepti\xc4\x8dna. Ivanu uspe prodati ribez, z denarjem pa kupi avto. Mater si \xc5\xbeeli obiskati Bled, vendar se spomni, da se je tam za\xc4\x8delo Ivanovo razmerje z nekdanjim dekletom po imenu Milka. Odlo\xc4\x8dila sta se, da gresta na morje. Ivan ni prodal samo ribeza, ampak \xc5\xa1e kostanjeve kadi, Veselo goro z nasadi hru\xc5\xa1k ter Knezovo z njivami, travniki, hi\xc5\xa1o in hlevom. Knezova se spomni mo\xc5\xbeevih besed, zakaj ni hotel sinu prepisati posestva. Zavedal se je, da nima rad zemlje, rad je imel sebe in \xc5\xbeenske._NEWLINE_Izka\xc5\xbee se, da to ni res, to so samo blodnje, Ivan ni prodal ne ribeza, ne Knezovega, niti avtomobila ni kupil, tudi na morje nista \xc5\xa1la, te lise so bile krpe snega. \xc5\xa0la sta na izlet z avtobusom. Le ta odpelje, Ivan jo napoti domov, sam pa bo po\xc4\x8dakal tam, saj se \xc4\x8duti bolnega. Mater na Knezovo ne \xc5\xbeeli iti brez sina, nesla ga bo, \xc4\x8de bo treba. Ivan pravi, da ni vreden materine ljubezni in skrbi. Knezova odpre o\xc4\x8di, v svoji sobi je v postelji.\xc2\xa0_NEWLINE_Obi\xc5\xa1\xc4\x8de jo Marta, Ivanova \xc5\xbeena. Ivan se Knezovo boji obiskati, saj je zapustil mater. Mater si \xc5\xbeeli, da bi oba pri\xc5\xa1la na posestvo. Torej o\xc4\x8de je imel prav, v Ljubljano je od\xc5\xa1el zaradi la\xc5\xbejega in lep\xc5\xa1ega \xc5\xbeivljenja in ne zato, ker bi bil na posestvu sam. Knezovo po njuni smrti ne bi imelo gospodarja, saj je Marti zdravnik rekel, da ne bo mogla imeti otrok. Med vojno so jo pohabili, bila je kurirka. Vse to je mater ponovno samo sanjala.\xc2\xa0_NEWLINE_Knezova se odpravi k Ivanu, ker v sanjah sli\xc5\xa1i njegov klic na pomo\xc4\x8d. Tik pred vrati se zgrudi, na tleh jo najde Merla\xc5\xa1ka. Vstala je po sedmih tednih le\xc5\xbeanja zaradi gripe. Mater obi\xc5\xa1\xc4\x8de tudi h\xc4\x8derka Rezika, ki je \xc5\xbee pred leti od\xc5\xa1la v samostan. Obi\xc5\xa1\xc4\x8de jo, saj so ji odbili zvonovi za pogreb. Zadnja stvar, ki so jo \xc5\xbeeli vedeti, ali je Pep\xc4\x8detova roka ubila Toneta. Rezika ji potrdi, da se to ni zgodilo. Pogrebni sprevod se ustavi, pri\xc5\xa1el je Ivan.\n_START_SECTION_\nPrimerjava\n_START_PARAGRAPH_\nMotiv sega v \xc4\x8das pisateljevanja Ivana Cankarja. V svoji drami, ki je ni nikoli dokon\xc4\x8dal, je uporabil anti\xc4\x8dni motiv trpe\xc4\x8de matere. Cankar slovensko zemljo poimenuje Nioba. Opi\xc5\xa1e jo kot kme\xc4\x8dko mater iz dolenjske ali notranjske vasi, ki ostane sama, saj jo vsi zapustijo. Gre za tragi\xc4\x8den simbol, zapu\xc5\xa1\xc4\x8dene in umirajo\xc4\x8de slovenske zemlje._NEWLINE_Grabelj\xc5\xa1ek ohranja Cankarjevo idejo, le da dogajalni \xc4\x8das pomakne za nekaj desetletji. Gre za leta med in po drugi svetovni vojni. Stara Knezova se na smrtni postelji spominja svojih pokojnih otrok in mo\xc5\xbea. Ostane sama, njeno \xc5\xbeivljenje pa je polno nenehnih tegob in bole\xc4\x8dine, tokovi \xc5\xbeivljenja ji ne prizana\xc5\xa1ajo, vendar kljub temu potrpi, razume in odpu\xc5\xa1\xc4\x8da.'